پاریس حکومتی، ژوئن'ین 30-وندا ایران موخالیفتی‌نین فرانسا‌داکی فعالیتینی هدف آلان سالدیری تلاشی‌نین آرخاسیندا ایران کشفیاتی‌نین اولدوغونو آچیقلاییب.
لو موند قزئتی‌نین دیپلوماتیک قایناق‌لارا اساسلاندیردیغی خبرده، سالدیری'نین آرکاسیندایران کشفیات ناظیرلیگین‌دن سعید هاشیمی مقدم'ین اولدوغو بیلدیریلدی.
خبره گؤره، فرانسانین باشکندی پاریس'ده، 30 ژوئن گونو کئچیرن ایران موخالیفتی ایران مقاومتی میللی شوراسی‌نین تدبیرینه قارشی آلینان سالدیری پلانی، مقدم طرفین‌دن ایستیقامتلندیردی.
قزئت، پاریس حکومتی‌نین آچیقلاماسی‌نین، آیلار داوام ائدن آراشدیرما‌لار و چوخ سایدا اؤلکه آراسیندا گئرچک‌لشن اینفورماسیون موبادیله‌سی ایله الده ائدیلن نتیجه‌لر سونوجوندا کئچیریلدیگینی وورغولاییب.
سالدیریلا باغلی داها اوّل 3 شوبهه‌لی یاخالانمیشدی.
فرانسا دونن آیریجا، ایران کشفیات و امنیت ناظیرلیگی‌نین ایچ امنیت ایداره‌سینه مخصوص مال وارلیق‌لارینی 6 آی مدتینه دوندوردوغونو آچیقلاییب.
دیگر طرف‌دن، فران‌سیز مطبوعاتی، فرانسانین تهرانا یئنی سفیر گؤندرمه قرارینی تاخیره آلدیغینی ادعا ائدیب.
موضوع ایله باغلی هله کی، رسمی بیر آچیقلاما وئرمزکن، پرزیدنت امانوئل ماکرونون سوریه اؤزل نماینده‌سی وظیفه‌سینه گتیریلن فرانسانین کئچمیش تهران سفیری فرانسوا سنمودون یئرینه ژوئن آیین‌دان بو یانا آتاما ائدیلمدیگی خاطیرلادیلیب.
